
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakonda laekus Narva Spordikooli Energia taotlus, millega kool taotleb oma bilansist vara mahakandmist. Mahakantavaks varaks on väikebuss Ford Transit, registreerimisnumber 444MBS. 

Väikebuss on olnud ekspluateerimisel 18 aastat, mootor ei ole töökorras, aku on vana, kere on roostetud läbi. Narva Linnavara- ja Majandusamet saatis 09.02.2009.a linna struktuuriüksustele kirja, milles tegi ettepaneku antud vara oma bilanssi võtmiseks. Ükski asutus ei tundnud huvi väikebussi oma bilanssi võtmise vastu.
Narva Linnavalitsuse linnavarakomisjoni 18.02.2009.a. istungil otsustati (protokolli nr 2 punkt 4), et Narva Linnavalitsuse Kultuuriosakond esitab antud küsimus Narva Linnavalitsuse istungile vastava korralduse vastuvõtmiseks. 
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse kõlbmatuks tunnistatud linnavara mahakandmise kohta võtab vastu Narva Linnavalitsus.
3. Otsus

Nõustuda Narva Spordikooli Energia taotlusega vara bilansist mahakandmise kohta ja lubada kanda maha järgnev vara:
· Väikebuss Ford Transit, väljalaskeaasta 1991, registreerimisnumber 444MBS, VIN kood WFOKXXGBVKMK267449, bilansiline maksumus 76 000,00 krooni, kulum 100%.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

